Oct 16,2016
పెరిగిన భారత్‌ ఎగుమతులు
న్యూఢిల్లీ: మందగమన పరిస్థితులు సడలుతున్న వేళ దేశీయ వాణిజ్యంలో కొంత పురోగతి కనిపిస్తోంది. సెప్టెంబరు నెలలో దేశీయ ఎగుమతులు 4.62 శాతం మేర పెరిగి 22.9 బిలియన్‌ డాలర్లకు చేరాయి. గత ఏడాది ఇదే కాలంలో దేశీయ ఎగుమతులు 21.86 బిలయన్‌ డాలర్లుగా నమోదు అయ్యాయి. ఏప్రిల్‌-సెప్టెంబరు మధ్య కాలానికి మొత్తంగా దేశీయ ఎగుమతులు 131.4 బిలియన్‌ డాలర్లుగా నిలిచాయి. గత ఏడాది ఇదే కాలంలో వీటి విలువ 133.7 బిలియన్‌ డాలర్లుగా ఉంది. అంటే రెండో త్రైమాసిక కాలంలో దేశీయ ఎగుమతుల్లో దాదాపు 1.74 శాతం ప్రతి వృద్ధి నమోదైనట్లు సర్కారు తాజా గణాంకాలు చెబుతున్నాయి. గత ఏడాదితో పోలిస్తే ఈ ఏడాది సెప్టెంబరు కాలంలో దిగుమతులు 2.54 శాతం మేర తగ్గి 32.03 నుంచి 31.22 బిలియన్‌ డాలర్లకు చేరాయి. ఏప్రిల్‌- సెప్టెంబరు మధ్య కాలానికి దేశీయ దిగుమతులు 13.77 శాతం మేర కుంగి 174 బిలియన్‌ డాలర్లకు కుంగాయి. గత ఏడాది ఇదే కాలంలో దిగుమతులు 202.26 బిలయన్‌ డాలర్లుగా నిలిచింది. దీంతో ఏప్రిల్‌-సెప్టెంబరు మధ్య కాలానికి దేశ వాణిజ్య లోటు 37.26 శాతం మేర తగ్గి 68.54 బిలియన్‌ డాలర్ల నుంచి 43 బిలియన్‌ డాలర్లకు చేరినట్లయింది.
మీ స్నేహితులకు రికమెండ్ చెయ్యండి